open-index/open-wikipedia-markdown huggingface dataset:
Տուուգանբայ Աբդիև

**Տուուգանբայ Աբդիև** (, ), բանաստեղծ-իմպրովիզատոր, դաստանների հեղինակ, կոմուզահար։

## Կենսագրություն
Ծնվել է 1937 թվականի ապրիլի 7-ին, Ղրղզական ԽՍՀ-ի Կետմեն-Տյուբինսկի մարզի Նիչկե-Սայ գյուղում, ֆերմերի ընտանիքում։ Բարձրագույն կրթությունն ստացել է 1976 թվականին, ավարտելով` Ժուսուպ Բալասագընի անվան Ղրղզստանի ազգային համալսարանը։

1955 թվականին աշխատել է Տոգտոգուլյան մարզային մշակույթի պալատում, 1956-61 թվականներին` Ջալալ-Աբադսկի ղրղզական դրամատիկական թատրոնում։ 1961 թվականի մարտի 10-ից և մինչև կյանքի օրերը եղել է Ղրղզստանի Տ. Սատիլգանովի անվան պետական ֆիլհարմոնիայի դերասան։

Աբդիևը կատարել է ժողովրդական էպոսներ, հայտնի հեղինակների դաստաններ և կյույեր. «Ակ Բակի», «Ակ-Մեեր», «Ակ տամակ, կոկ տամակ», «Բալա Կերբեզ», «Ժանիշ-Բայշ», «Կարագուլ Բոտոմ», «Կարա եզգեյ», «Կեր Տոլգո», «Կուրմանբեկ», «Լու-լու Մամաժան», «Մունդուկ ևԶարլիկ», «Միրզա Կերբեզ», «Տոգուզ Կայրիկ», «Չոն Կերբեզ»։

Հրատարակել է իր ստեղծագործությունների մի շարք հավաքաածուներ. «Տանշի կոմուզ» (1979, «Կոմուզի անցումները»), «Իր կանատինդա» (1984, «Երգի թևերով»), «Զալկալար, Զամանդաշտար, Չոնկոլոր» (1999)։ 1990-ական թվականներին դարձել է ԽՍՀՄ գրողների միության անդամ։

1984 թվականին «Երգ սիրո մասին» գեղարվեստական ֆիլմում խաղացել է գլխավոր դերը, որը նկարահանվել է ըստ Չինգիզ Այթմատովի «Եվ դարից երկար ձգվում է օրը» վեպի (ռեժիսոր` Դորոնբեկ Սադիրբաև)։

1986 թվականին Աբդիևը պարգևատրվել է պատվավոր Ղրղզական ԽՍՀ-ի վաստակավոր արտիստ կոչմամբ, 1993 թվականին նրան շնորհվել է Ղրղզստանի ժողովրդական արտիստ կոչումը։

1993, 1995, 2000 թվականներին հաղթել է Բիշքեկում անցկացվող բանաստեղծ-իմպրովիզատորների «Ակ տանդայ — 93», «Մանաս — 1000» և «Կուրմանբեր — 500» միջազգային մրցույթներում։

2005 թվականին Աբդիևը դարձել է III աստիճանի «Մանաս» շքանշանի ասպետ։

Տուգանբայ Աբդիևը «Ռուխանիյատ» մրցանակի դափնեկիր է։

ԽՍՀՄ-ի փլուզումից և Ղրղզստանում արևմտյան երաժշտական ձևերի տարածումից հետո Աբդիևը ավելի մեծ ուշադրություն է դարձրել Ղրղզստանի ավանդական մշակույթին, երիտասարդների շրջանում դրա ժողովրդակայնացմանը. գլխավորել է Ժուսուպ Բալասագընի անվան Ղրղզստանի ազգային համալսարանի կոմուզահարների խումբը, դասավանդել է «Այտիշ» դպրոցում, որն ստեղծվել էր նույնանուն բարեգործական ֆոնդի կողմից։

Տուուգանբայ Աբդիևը երկարատև հիվանդությունից հետո մահացել է 2008 թվականի դեկտեմբերը 1-ին, Բիշքեկ քաղաքում։ Ղրղզստանի ժողովրդական արտիստ Տուուգանբայ Աբդիևի հոգեհանգիստն անց է կացվել դեկտեմբերի 3-ին, Աբդիլաս Մալդիբաևի անվան օպերայի և բալետի թատրոնում։ Թաղված է Բիշքեկի «Ալա-Արչա» գերեզմանատանը։

## Ծանոթագրություններ

## Արտաքին հղումներ
* Туутанбай Абдиев. // Информационный портал «Открытый Кыргызстан»
* Скончался акын-импровизатор Тууганбай Абдиев (некролог). // Новости Кыргызстана. 2 декабря 2008. 
* Тууганбай Абдиев на информационном портале «Argument.kg»  
* Тууганбай Абдиев. // Национальная библиотека Киргизии. 
* «Судьба таланта»: искусный и мудрый акын Тууганбай. Информационный портал «Азаттык». 27 января 2009 года.  
*  

Կատեգորիա:ԽՍՀՄ գրողների միության անդամներ
Կատեգորիա:Ղրղզ երգիչներ
Կոստաս Լամպրու

**Կոստաս Լամպրու** (; ), հույն ֆուտբոլիստ, նիդեռլանդական «Վիտես» ֆուտբոլային ակումբի դարպասապահ։

## Կարիերա
13 տարեկանում «Այաքս» հայտնի ֆուտբոլային ակադեմիայի մարզիչների հրավերով Կոստաս Լամպրուն տեղափոխվել է Նիդերլանդներ։ Ավելի ուշ կարիերան շարունակել է «Ֆեյենորդ» ֆուտբոլային ակումբում, որտեղ հետագայում դարձել է երիտասարդական հավաքականի հիմնական դարպասապահը։ «Էրեդիվիզիում» մի քանի մրցաշրջան անցկացնելուց հետո 15 հանդիպում է անցկացրել ռոտերդամյան ակումբի համար։ Լամպրուին չէր բավարարում թիմի ոչ հիմնական դարպասապահի դերը, և նա որոշել է վարձակալությամբ աշխատել «Վիլլեմ II» ֆուտբոլային ակումբում։ Այս թիմի կազմում Կոստասն արագորեն գրավել է հիմնական դարպասապահի տեղը և նույնիսկ ճանաչվել մրցաշրջանի լավագույն խաղացող։

Երեք մրցաշրջան անցկացնելով «Վիլլեմ II» -ի կազմում և «Էրեդիվիզիում» իրեն լավ դրսևորելուց հետո «Այաքս» ֆուտբոլային ակումբից նկատել են դարպասապահին։ 2017 թվականից Կոստաս Լամպրուն «Այաքսի» կազմում հանդես է գալիս որպես խաղացող։

## Նվաճումներ
; «Այաքս»
*Նիդերլանդների չեմպիոն, 2018/19
*Նիդերլանդների ֆուտբոլի գավաթակիր 2018/19

; «Ֆեյենորդ»
* Մինչև 17 տարեկանների Նիդերլանդների չեմպիոն 2006/07

## Ծանոթագրություններ

Կատեգորիա:1991 ծնունդներ
Կատեգորիա:Այաքսի ֆուտբոլիստներ
Կատեգորիա:Անձինք այբբենական կարգով
Կատեգորիա:Հույն ֆուտբոլիստներ
Կատեգորիա:Սեպտեմբերի 18 ծնունդներ
Կատեգորիա:Վիլեմ II-ի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլիստներ այբբենական կարգով
Cigarettes After Sex

**Cigarettes After Sex** (), ամերիկյան էմբիենթ ինդի ռոք խումբ, որը ձևավորվել է 2008 թվականին Տեխաս նահանգի Էլ Պասո քաղաքում Գրեգ Գոնսալեսի կողմից։ Խումբը հայտնի է իր եթերային կամ երազանման երաժշտական ոճով և սիրո ու ռոմանտիկայի վրա հիմնված տեքստերով։ Գոնսալեսի ձայնը նկարագրվում է որպես «անդրոգինիկ»։ Բացի էմբիենթ փոփ խումբ լինելուց, Cigarettes After Sex-ը նաև հանդես է գալիս շուգեյզինգ, դրիմ փոփ և սլոուքոր ժանրերում։

Խմբի դեբյուտային մինի ալբոմը՝ «I.»-ը թողարկվել է 2012 թվականին «Nothing's Gonna Hurt You Baby» երգով, որն, ի վերջո, դարձել է սլիփեր հիթ։ 2015 թվականին թողարկվել է «Affection» սինգլը, ինչից հետո՝ 2017 թվականի հունիսին խումբը թողարկել է իր դեբյուտային նույնանույն ստուդիական ալբոմը։

2019 թվականի օգոստոին խումբը հայտարարել է իր երկրորդ ստուդիական ալբոմի՝ «Cry»-ի, և «Heavenly» սինգլի մասին։ Ալբոմը թողարկվել է 2019 թվականի օգոստոսի 25-ին։

## Պատմություն
Cigarettes After Sex-ը ձևավորվել է Տեխաս նահանգի Էլ Պասո քաղաքում 2008 թվականին։ Գոնսալեսը ձայնագրել է առաջին մինի ալբոմը՝ «I.»-ը Էլ Պասոյի Տեխասի համալսարանում, անվանելով այս աշխատանքը «հիմնականում զուգադիպություն; փորձի նման մի բան»։

Գոնսալեսը տեղափոխվել է Նյու Յորք նահանգի Բրուքլին քաղաք, որտեղ ձայնագրվել և 2015 թվականին թողարկվել է խմբի «Affection» սինգլը REO Speedwagon-ի «Keep On Loving You» երգի քավեր տարբերակի հետ միասին։

Երաժշտական առաջարկությունների շնորհիվ Cigarettes After Sex-ը հայտնի է դարձել ՅուԹյուբում, ինչի շնորհիվ սկսել է հանդես գալ Եվրոպայում, Ասիայում և Միացյալ Նահանգներում։ Դրանից հետո խումբը թողարկել է իր առաջին նույնանուն ստուդիական ալբոմը 2017 թվականի հունիսի 9-ին։

## Խմբի անդամներ
2008 թվականին ձևավորվելուց հետո, խմբի կազմում են եղել մի շարք տարբեր անդամներ և համագործակիցներ Գրեգ Գոնսալեսի առաջնորդությամբ․

**Ներկա անդամներ**

* Գրեգ Գոնսալես՝ հիմնադիր, առաջնային վոկալ, էլեկտրակիթառ, ակուստիկ կիթառ, բաս
* Ռանդալ Միլեր՝ բաս
* Ջեյքոբ Թոմսկի՝ հարվածայիններ
* Ջոշ Մարքուս՝ ստեղնաշարայիններ

**Նախկին անդամներ**

* Ֆիլիփ Թաբս՝ ստեղնաշարայիններ, էլեկտրակիթառ
* Գրեգ Լեահ՝ հարվածայիններ
* Սթիվ Հերադա՝ ստեղնաշարայիններ
* Էմիլի Դեյվիս՝ ակուստիկ կիթառ

## Սկավառակագրություն
### Ստուդիական ալբոմներ

* *[[Cigarettes After Sex (ալբոմ)|Cigarettes After Sex]]* (2017)
* *[[Cry (ալբոմ)|Cry]]* (2019)
* *X's* (2024)

### Մինի ալբոմներ
* *I.* (2012)

### Սինգլներ

### Դեմոներ
* *Cigarettes After Sex (Romans 13:9)* (2018)

## Ծանոթագրություններ

## Արտաքին հղումներ
*Cigarettes After Sex խումբը imusic.am-ում

Կատեգորիա:2008 հիմնադրումներ
Կատեգորիա:2008 հիմնադրված երաժշտական խմբեր
Կատեգորիա:Ամերիկյան փոփ խմբեր
Կատեգորիա:Քառյակներ
Սրբուհի Քեքեջյան

**Սրբուհի Ռաֆայելի Քեքեջյան** (), հայ երգչուհի, երգահան։ Հայաստանում 1990-ականներին ամենահայտնի երգչուհիներից մեկը։

## Կենսագրություն
Ինչպես նշվում են լրատվամիջոցները, Քեքեջյանի ամենահայտնի երգերից էր «Պատահական քեզ գտա, պատահական կյանք է սա» երգը։

Դերասան-նմանակող Արմեն Ավետյան հետ ամուսնությունից հետո Սրբուհի Քեքեջյանը հեռացել է հանրային ոլորտից, նախըտրելով «երեխաներին անձամբ մեծացնել»։

## Ընտանիք
Ամուսնացած է (ամուսինը՝ դերասան-նմանակող Արմեն Ավետյանը):

## Սկավառակագրություն
*Ո՞ւր ես` (1999)
*Իմ յարը (2002)
*Իմ երգի արքա (2005)

## Տեսաերիզ
*Ով հայոց մայրեր (2006)

## Ծանոթագրություններ

## Արտաքին հղումներ

Կատեգորիա:Հայ երգչուհիներ
Կատեգորիա:1990-ականները հայկական երաժշտությունում
Կատեգորիա:Հայ երգահաններ
Վոլդեմար Վալդմանիս

**Վոլդեմար Վալդմանիս** (, ), խորհրդային և լատվիացի գծանկարիչ, բեմանկարիչ։ Լատվիական ԽՍՀ ժողովրդական նկարիչ

## Կենսագրություն
Վոլդեմար Վալդմանիսը ծնվել է 1905 թվականի սեպտեմբերի 16-ին, Տամբովի նահանգի Խորոշովկա գյուղում (այժմ` Լիպեցկի մարզի Լեբեդյանսկի շրջան)։ Եղբայրը նկարիչ Վիլիս Վալդմանիսն է (1906-1980)։

Ավարտել է Ցեսիսի գեղարվեստական համալսարանը (1924), սովորել է Ուգա Սկուլմեի գեղարվեստի արվեստանոցում (1924-1927)։

Աշխատել է Ազգային և Աշխատավորների թատրոնում որպես նկարչի օգնական (1928-1933), Լատվիայի ազգային թատրոնում (1933-1940), Ազգային թատրոնում (1941-1944), Դրամատիկական թատրոնում (1944-1946)` որպես գեղարվեստական դեկորատոր, եղել է Ռիգայի կինոստուդիայի գլխավոր նկարիչ (1946-1947), Լատվիայի գեղարվեստի ազգային թանգարանի տնօրեն (1940-1941)։

Եղելէ «Կանաչ ագռավ» գեղարվեստական միության, Լատվիայի նկարիչների միության անդամ (1944 թվականից)։ Լատվիական ԽՍՀ ժողովրդական նկարիչ (1963)։

Մահացել է 1966 թվականի դեկտեմբերի 11-ին, թաղված է Լենսոյ գերեզմանատանը։

## Ստեղծագործություն
Ցուցահանդեսների մասնակցել է 1928 թվականից։ Աշխատել ջրաներկով, զբաղվել է պաստառային արվեստով և գրքերի գծագրությամբ։

Առավել հայտնի բեմանկարչական աշխատանքներից են` Լատվիայի ազգային թատրոնի (Դրամատիկական թատրոն)` Իվան Տուրգենևի «Ազնվականի բույն» (1932), Վիլիս Լացիսի` «Ձկնորսի որդին» (1934), Եկաբ Զեյբոլտուի «Բունդուլսի խենթ պարոնները» (1935), Ուիլյամ Շեքսպիրի «Վինձորի զվարճասեր կանայք» (1936), Ռուդոլֆ Բլաումանիսի «Կրակի մեջ» (1940), Արվիդ Գրիգուլիսի «Ինչպես էին Գերպատերում պատմություն կերտում» (1946) պիեսների ձևավորումը։ Ազգային թատրոնում ձևավորել է Ռուդոլֆ Բլաումանիսի «Անառակ որդի» (1942), Վիլիս Լապենիեկսի «Մելանխոլիկ վալս» (1944) պիեսների բեմադրությունները։

## Ծանոթագրություններ

## Գրականություն
* Voldemārs Valdmanis. — Rīga, 1959.
* Māksla un arhitektūra biogrāfijās / Atb. red. A. Vanaga — Rīga, 2000. — 1. sēj.

## Արտաքին հղումներ
* Некролог В. Валдманиса

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Խորհրդային նկարիչներ
Կատեգորիա:Լատիշ նկարիչներ
Կատեգորիա:Լատիշ արվեստագետներ
Շերիլ Հայնս

**Շերիլ Հայնս** (, ), ամերիկացի դերասանուհի, առավել հայտնի է Լարի Դևիդի «Քո մեռած խանդավառությունը» սերիալում խաղացած դերով, որը նրան անվանակարգ է բերել «Էմմի» մրցանակում։ 2011-2014 թվականներին նկարահանվել է «Արվարձան» սիթքոմում։

## Կենսագրություն
Հայնսը ծնվել է Ֆլորիդա նահանգի Մայամի Բիչ քաղաքում՝ Ռոզմարի Գրեհեմ Հարբոլտի և Ջեյմս Հանսի ընտանիքում։ Ընտանիքի մի մասը տեղափոխվել է Ֆրոստպրուֆ՝ Ֆլորիդա։ Հայնսը մեծացել է Թալահասիում՝ Ֆլորիդայում, որտեղ եղել է Երիտասարդ դերասանների թատրոնի անդամ։ Նաև եղել է Լայվլի տեխնիկական կենտրոնում և Թալահասի համայնքային քոլեջում։ Ավարտել է Ֆլորիդա նահանգի համալսարանը։

## Կարիերա
Դերասանական կարիերան սկսելուց առաջ Հայնսը աշխատել է որպես մատուցողուհի, հեռուստատեսային լրագրող, հեռախոսային օպերատոր և Ռոբ Ռայների անձնական օգնական։ Սկզբում մասնակցել է *The Groundlings* թատրոնի իմպրովիզացիաներին, որտեղ դերասանուհի Լիզա Կուդրոուի աշակերտուհին էր։ Ավելի ուշ «Քո մեռած խանդավառությունը» կատակերգությունում ստացել է Շերիլի դեր։ 2006 թվականին Շերիլ դերի համար Հայնսը «Երկրորդ պլանի լավագույն դերասանուհի» կատեգորիայում ստացել է «Էմմի» մրցանակ։ 2008 թվականին հայտնվել է «Մատուցողուհի» և «Դրամաշնորհ» ֆիլմերում։ 2009 թվականին «Իրական լուսնի լույս» ֆիլմոմ կայացել է Հայնսի ռեժիսորական առաջնաելույթը։ Ֆիլմի գլխովոր դերում խաղում էր Մեգ Ռայանիը։ 2009-2010 թվականներին եղել է հրավիրված դերասանուհի «Եղբայրներ և քույրեր» սերիալում։ 2010 թվականի հուլիսին հայտարարվել է, որ Հայնսը կմիանա «Կախարդական ծնողները» մուլտսերիալի դերասանական կազմին, որտեղ կհնչյունավորի Վանդային։ 2010 թվականից Հայնսը «Հպարտության դպրոց» ռեալիթի շոուի գործադիր պրոդյուսերն է։

2011 թվականին նկարահանվել է ABC հեռուստաալիքի «Արվարձան» սիթքոմում։

2014 թվականի հունվարի 29-ին Շերիլ Հայնսը Հոլիվուդյան փառքի ծառուղում ստացել է սեփական աստղը։

## Անձնական կյանք
2002-2010 թվականներին Շերիլն ամուսնացած է եղել «Principato-Young» ընկերության հիմնադիր Փոլ Յանգի հետ։ Նախկին ամուսիններն ունեն դուստր՝ Քեթրին Ռոուզ Յանգը (ծնվ. 08.03.2004)։

2014 թվականի օգոստոսի 2-ից Շերիլը երկրորդ անգամ ամուսնացել է քաղաքական գործիչ Ռոբերտ Ֆրենսիս Քենեդիի հետ, ում հետ հանդիպել է իրենց հարսանիքից 2 տարի առաջ։

Շերիլը ուղեղային կաթվածով հիվանդների ընկերության հոգաբարձուների խորհրդի անդամ է։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:1965 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռեժիսորներ
Կատեգորիա:Սեպտեմբերի 21 ծնունդներ
Հակոբ Տեր-Աբրահամյան

**Հակոբ Տեր-Աբրահամյան Աստապատցի** (ծնվ․՝ 19-րդ դար, Աստապատ), որմնանկարիչ։

## Կենսագրական տվյալներ
Հակոբ Տեր-Աբրահամյանի մասին բավականին քիչ տեղեկություններ են հայտնի։ Նա ծնվել է Նախիջևանի Աստապատ ավանում։ Ստեղծագործական անունը ստացել է հայրենի բնակավայրի անունից։

## Մասնագիտական գործունեություն
19-րդ դարի կեսերից հետո Հակոբ Տեր-Աբրահամյան Աստապատցին նորոգել և նոր որմնանկարներ է կատարել Աստապատի Կարմի վանքում, Ապրակունիսի Սուրբ Գևորգ եկեղեցում և Սուրբ Կարապետ վանքում, Ագնաբերդի Սուրբ Գրիգոր եկեղեցում և այլ հուշարձաններում։

## Ծանոթագրություններ

Կատեգորիա:Աստապատ գյուղում ծնվածներ
Կատեգորիա:19-րդ դարի ծնունդներ
Կատեգորիա:Հայ մանրանկարիչներ
Կատեգորիա:Հայ նկարիչներ
Seafret

«**Seafret**», բրիտանական երաժշտական դուո, որի կազմի մեջ են մտնում երգիչ Ջեք Սեդմանը և կիթառահար Հարի Դրեյփերը Բրիդլինգթոն քաղաքից։ Նրան դեբյուտային ստուդիական ալբոմը՝ «Tell Me It's Real»-ը, զբաղեցրել է UK Albums Chart-ի 59-րդ հորիզոնականը։

## Կարիերա
Դոուն ձևավորվել է 2011 թվականին այն բանից հետո, երբ Ջեք Սեդմանը և Հարի Դրեյփերը հանդիպել են Բրիդլինգթոն քաղաքի մոտ գտնվող երեկոյան հավաքույթի ժամանակ։ Նրանք ոգեշնչված էին իրար ելույթներից և արագ որոշել են միասին աշխատել որպես երաժիշտներ։ Նրանք ապրում էին ծովափին մոտ, և խմբի անվանումը վերաբերվում է ինչպես Հյուսիսային ծովից թափվող մառախուղին, այնպես էլ կիթառի գրիֆի վրա կալամբուրին։ Որոշակի առցանց ժողովրդականություն ձեռք բերելուց հետո նրանք տեղափոխվել են Լոնդոն։ 2014 թվականի սեպտեմբերին դուոն թողարկել է իր առաջին մինի ալբոմը՝ «Give Me Something»-ը։ Երկրորդ մինի ալբոմը՝ «Oceans»-ը, թողարկվել է 2015 թվականի հունվարին։ «Atlantis» դեբյուտային սինգլը թողարկվել է 2015 թվականի մայիսին։ Դրան հետևել է 2015 թվականի հունիսին թողարկված «Be There» սինգլը։ 2015 թվականի հոկտեմբերին թողարկվել է Bring Me the Horizon-ի «Drown» երգի քավեր տարբերակը։ 2015 թվականի նոյեմբերին թողարկվել է «Wildfire» սինգլը։ 2016 թվականի հունվարին նրանք թողարկել են իրենց դեբյուտային ստուդիական ալբոմը՝ «Tell Me It's Real»-ը։ Ալբոմը զբաղեցրել է UK Albums Chart-ի 59-րդ հորիզոնականը։ Դուոյի երրորդ մինի ալբոմը՝ «Acoustic Sessions»-ը թողարկվել է 2016 թվականի օգոստոսին։ Նույն տարվա նոյեմբերին թողարկվել է «Blank You Out» սինգլը։ 2018 թվականի հուլիսին թողարկվել է «Can't Look Away» սինգլը, իսկ օգոստոսին՝ «Monsters»-ը։ 2018 թվականի սեպտեմբերին դուոն թողարկել է իր չորրորդ մինի ալբոմը «Monsters» անվանմամբ։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես առաջնային արտիստ

#### Գովազդային սինգլներ

## Ծանոթագրություններ

## Արտաքին հղումներ
* 

Կատեգորիա:2015 հիմնադրված երաժշտական խմբեր
Կատեգորիա:Բրիտանական երաժշտական խմբեր
Կատեգորիա:Երաժշտական դուետներ
Այդին Ալիև

**Այդին Ալի օղլի Ալիև** (), մաքսային ծառայության գեներալ-գնդապետ, Ադրբեջանի Պետական մաքսային կոմիտեի նախագահ (2006—2018):

## Կենսագրություն
Այդին Ալի օղլի Ալիևը ծնվել է 1957 թվականի մայիսի 28-ին Բաքվում։ 1979 թվականին գերազանցությամբ ավարտել է Բաքվի պետական համալսարանի իրավաբանության ֆակուլտետը։ Հետագայում սկսել է դասավանդել նույն համալսարանում։ 1980–1992 թվականներին եղել է ավագ խորհրդատու, նախարարի օգնական, կադրային բաժնի պետի օգնական, Ադրբեջանի Հանրապետության արբիտրաժանյին խորհրդի դատավոր, Ադրբեջանի Բարձրագույն դատարանի վարչության պետ:1992-ից 1999 թվականներին աշխատել է Ադրբեջանի մաքսային պետական կոմիտեում որպես տեսուչ, ապա բաժնի պետ, գլխավոր խորհրդատու և գլխավոր վարչության պետ։

## Քաղաքական կարիերա
1999 թվականին Ալիևը զբաղեցրել է Մաքսային կոմիտեի առաջին տեղակալի պաշտոնը։ 2006 թվականի փետրվարի 6-ին նա Մաքսային կոմիտեի նախագահի պաշտոնում փոխարինել է Քյամալեդդին Հեյդարովին, ով նշանկվել էր Արտակարգ իրավիճակների նախարար։ Նրա ղեկավարման ընթացքում մաքսակետերը վերանորոգվել են։

## Անձնական կյանք
Ալիևը ամուսնացած է, ունի երկու երեխա։

## Ծանոթագրություններ

Կատեգորիա:1957 ծնունդներ
Կատեգորիա:Ադրբեջանի նախարարներ
Կատեգորիա:Ադրբեջանցի գեներալներ
Կատեգորիա:Բաքու քաղաքում ծնվածներ
Կատեգորիա:Բաքվի պետական համալսարանի շրջանավարտներ
Կատեգորիա:Գեներալ-գնդապետներ
Կատեգորիա:Մայիսի 28 ծնունդներ
Վիլայաթ Էյվազով

**Վիլայաթ Սուլեյման օղլու Էյվազով** (), ադրբեջանցի պետական և քաղաքական գործիչ, Ադրբեջանի ներքին գործերի նախարար (2019 թվականի հունիսի 20-ից), գեներալ-գնդապետ։

## Կենսագրություն
Վիլայաթ Սուլեյման օղլու Էյվազովը ծնվել է 1968 թվականին Ջուղայի շրջանի Աբրագունուս գյուղում։ 2000 թվականին գերազանցությամբ ավարտել է Ադրբջանի Հանրապետության ՆԳՆ ոստիկանական ակադեմիան։

Արագացված ծառայություն է անցել Ադրբեջանի զինված ուժերում։ 1994 թվականի նոյեմբերից ծառայում է ներքին գործերի մարմիններում։ Իր ծառայությունը սկսել է որպես քրեական հետախուզության ոստիկան հետագայում դարձել է Ադրբեջանի ՆԳՆ Քրեական հետախուզության գլխավոր վարչության պետի տեղակալ։

2001-2005 թվականներին աշխատել է Կազմակերպված հանցավորության դեմ պայքարի վարչությունում որպես պետի տեղակալ, այնուհետև վարչության պետ։

Ադրբեջանի Նախագահի №753 կարգադրությամբ 2005 թվականի ապրիլի 14-ին նշանակվել է Ադրբեջանի Ներքին գործերի նախարարի տեղակալ։

2019 թվականի հունիսի 20-ին Ադրբեջանի նախագահի հրամանագրով նա ազատվել է զբաղեցրած պաշտոնից, սակայն մեկ այլ հրամանագրով նշանակվել է Ադրբեջանի Ներքին գործերի նախարար։

## Նվաճումներ
Պարգևատրվել է հանցավորության դեմ պայքար ծավալելու, սահմանադրության պահպանման և պետական համակարգի անվտանգության ապահովման համար տարբեր շքանշաններով։

2004 թվականին Ադրբեջանի նախագահի հրամանագրով նրան շնորհվել է ոստիկանության գեներալ-մայորի, 2006 թվականին գեներալ-լեյտենանտի, իսկ 2019 թվականի հունիսի 21-ին գեներալ-գնդապետի կոչումներ։

## Անձնական կյանք
Ամուսնացած է ունի երեք երեխա։ Ունի եղբայր, իսկ քույրը մահացել է 2019 թվականի հոկտեմբերին։

## Տես նաև
* Ադրբեջանի Ներքին գործերի նախարարություն

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Անձինք այբբենական կարգով
Կատեգորիա:Գեներալ-գնդապետներ
Կատեգորիա:Ադրբեջանցի գեներալներ
Լատվիայի Գերագույն դատարան

**Լատվիայի Հանրապետության Գերագույն դատարան**, ըստ աստիճանակարգության՝ Լատվիայի դատական համակարգի բարձրագույն օղակը, որը ունի գերագույն իրավասության արդարադատական ատյանի կարգավիճակ։ Բաղկացած է երեք առանձին ստորաբաժանումներից, որոնց տարանջատված են ըստ կարգավորվող իրավահարաբերության բնույթի։ Այդ սկզբունքով գործում են Գերագույն դատարանի քաղաքացիական, քրեական և վարչական պալատները։

1995 թվականից ի վեր Լատվիայում գործում են դատարանների եռաստիճան համակարգ։ Եռաստիճան բուրգի առաջին սանդղակում շրջանային (քաղաքային) դատարաններն են, այնուհետև՝ մարզային դատարանները։ Այսպիսով, Գերագույն դատարանը Հանրապետության բարձրագույն արդարադատական ատյանն է։ Լատվիայի Գերագույն դատարանը իրավասու է վերանայել վերաքննիչ բողոքները և իրականացնել վճռաբեկ գործառնություններ։

Գերագույն դատարանի կազակերպումը, իրավասությունները, կառուցվածքը և սահմանադրական վերահսկողությունը իրականացվում է Լատվիայի Սահմանադրության և «Դատական իշխանության մասին» օրենքի համաձայն։ Գերագույն դատարանի դատավորներին և նախագահին նշանակում է օրենսդիր մարմինը՝ Լատվիայի խորհրդարանը։ 2008 թվականից ի վեր Գերագույն դատարանի նախագահի պաշտոնը զբաղեցնում է Իվարս Բիչկովիչսը։

## Պատմություն
Նախապատերազմական շրջանի Լատվիայի հանրապետությունում վճռաբեկ դատարանի իրավասություններն ընդհատյա էին օրենսդիր մարմին՝ Սեյմին։ Այն բաղկացած էր երեք գերատեսչություններից՝ պայմանավորված հասարակական հարաբերությունների բնույթով։ Դրանք էին վճռաբեկ վարչական պալատ, վճռաբեկ քաղաքացիական պալատ և վճռաբեկ քրեական պալատ։ Խորհրդային կարմիր բանակի կողմից Մերձբալթյան տարածաշրջանի բռնազավթումից հետո՝ 1940 թվականի նոյեմբերին, Լատվիայի խորհրդարանը լուծարվում է։ Արդյունքում՝ վերաքննիչ և վճռաբեկ դատարանների իրավասությունները անցնում է նոր ձևավորված ԼԽՍՀ Գերագույն դատարանին։ ԼԽՍՀ Գերագույն դատարանը քննում էր ինչպես քաղաքացիական, այնպես էլ քրեական գործեր։ Գերագույն դատարանի կայացրած որոշումները ունեին նախադեպային նորմատիվություն։ Միևնույն ժամանակ, Գերագույն դատարանի պլենումի որոշումները պարտադիր էին օրենքի նորմերը մեկնաբանելիս։ Անկախությունից հետո՝ 1995 թվականին, Լատվիայի Գերագույն դատարանը բաժանվում է վերաքննիչ և վճռաբեկ պալատների։ 2004 թվականին ստեղծվում է վարչական գործերի վարչությունը։ 2015 թվականին ձևավորվում է Լատվիայի եռաստիճան դատական համակարգը։

## Տես նաև

* Լատվիայի պետական կառուցվածք
* Լատվիայի խորհրդարան

## Ծանոթագրություններ

## Արտաքին հղումներ
* Լատվիայի Գերագույն դատարանի պաշտոնական էջը
* Լատվիայի դատական համակարգի կազմակերպություն Եվրահանձնաժողով, 2007

Կատեգորիա:Գերագույն դատարաններ
Կատեգորիա:Լատվիայի դատական համակարգ
Կատեգորիա:Իրավունքը Լատվիայում
Նիկոլայ Բրեյկշ

**Նիկոլայ Բրեյկշ**  (, ), լատվիացի նկարիչ։ Լատվիական ԽՍՀ ժողովրդական նկարիչ։

## Կենսագրություն
Նիկոլայ Բրեյկշը ծնվել է 1911 թվականի հունվարի 10-ին, Մոգիլյովում, հողագործի ընտանիքում։

Սովորել է Ռիգայի պետական քոլեջի ճարտարապետության բաժնում։ Ավարտել է Լատվիայի գեղարվեստի ակադեմիայի Վիլհելմ Պուրվիտի գեղարվեստի արվեստանոցը (1937)։

Որպես ուսուցիչ աշխատել է Վիլյասկի տարրական դպրոցում (1939-1940), Ռեզեկնենսկու պետական առևտրային ուսումնարանում (1940-1941), Ռեզեկենսկու տարրական դպրոցում (1941-1942)։ 1945 թվականից Լատվիայի գեղարվեստի պետական ակադեմիայում աշխատել է որպես ուսուցիչ, եղել է դոցենտ (1952 թվականից), պրոֆեսոր (1972)։ Եղել է Գեղարվեստի ֆոնդի խորհրդի նախագահ (1959-1963)։

Եղել է Ռեզեկնենսկի նկարիչների խմբի կազմակերպիչներից մեկը (1934-1944) և Գեղեցիկ արվեստների միության անդամ (1942-1945)։ Եղլ է Լատվիայի նկարիչների միության անդամ (1945 թ-ից), նախագահի տեղակալ (1960-1967)։ Լատվիական ԽՍՀ վաստակավոր գործիչ է (1965)։

Մահացելէ 1972 թվականի, օգոստոսի 1-ին Ռիգայում, թաղվել է Լեսնոյ գերեզմանատանը։

## Ստեղծագործություն
Ցուցահանդեսների մասնակցել է 1935 թվականից։ Վաղ տարիներին հակված է եղել առարկայական գեղանկարչությանը, հետագայում նախընտրել է բնանկարներ և նատյուրմորտներ։ Նկատելի է բելգիական դպրոցի ազդեցությունը։ Առավել հայտնի աշխատանքներից են «Փողոց Վիլյակում» (1935), «Նատյուրմորտ ցախաքլորով» (1959), «Ծով Վիտրուպեի մոտ» (1966), «Ձուկը կանաչ գավաթի հետ» (1972) կտավները։

## Մրցանակներ և կոչումներ
* Մեդալ «Գերազանց աշխատաքի համար» (03.01.1956)
* Լատվիական ԽՍՀ ժողովրդական նկարիչ  (1971)

## Ծանոթագրություններ

## Գրականություն
* *Cielava S.* Nikolajs Breikšs. — Rīga, 1994.
* Māksla un arhitektūra biogrāfijās / Atb. red. A. Vanaga. — Rīga, 2000. — 1. sēj.

## Արտաքին հղումներ
* Сайт посвящённый творчеству Н. Брейкша

Կատեգորիա:Լատիշ նկարիչներ
Կատեգորիա:Լատիշ արվեստագետներ
Ստանիսլավ Ուլամ

**Ստանիսլավ Մարտին Ուլամ** (, ), լեհ և ամերիկացի մաթեմատիկոս։

## Կենսագրություն
[ձախից|մինի|Ստանիսլավ Ուլամը՝ ձեռքերում [անալոգային հաշվողական մեքենա, որը նախագծել է Էնրիկո Ֆերմին 1946 թվականին Մոնտե-Կարլոյի մեթոդը նեյտրոնների տեղափոխման հետազոտություններում կիրառելու համար:]]
Ստանիսլավ Ուլամը ծնվել է 1909 թվականին Լվովում, հրեական ընտանիքում։ Հայրը`Յոսեֆ Ուլամը, եղել է լվովցի փաստաբան, մայրը` Հանա Ուլամը, եղել է Ստրիից։ Ստանիսլավը մաթեմատիկա է սովորել Լվովի պոլիտեխնիկական ինստիտուտում, որտեղ 1933 թվականին ստացել է փիլիսոփայության դոկտորի կոչում։ Արդեն 1935 թվականին Ջոն ֆոն Նոյմանը, որին Ուլամը հանդիպել է Վարշավայում, երիտասարդ գիտնականին մի քանի ամսով հրավիրել է Փրինսթոն, ուր տեղափոխվել է 1936 թվականին։ Ստանիսլավի մայրը մահացել է Վիեննայում 1938 թվականին, եղբայրը Լեհաստանը լքել է 1939 թվականի օգոստոսի 25-ին, իսկ Լվովում մնացած հայրն ու Ստեֆանիա քույրը տարհանվել են գետտո և սպանվել 1941-1943 թվականների միջակայքում։

Ստանիսլավը մասնակցել է Լոս Ալամոսի Ազգային լաբորատորիայի նախագծի շրջանակում մասնակցել է ջրածնային ռումբի ստեղծմանը` մեծ ներդրում ունենալով մաթեմատիկական մեթոդների զարգացման ոլորտում։ Ապացուցել է բազմաթիվ թեորեմներ, առաջարկել է հաշվարկման Մոնտե Կարլոյի մեթոդը, առաջ է քաշել միջուկային հրթիռային շարժիչի գաղափարը։ Ուլամը սահմանել է նաև Բորսուկ-Ուլամի թեորեմը։

Էնրիկո Ֆերմիի, Ջոն Պաստայի և Մերի Ցինգուի հետ սահմանել է քաոսի տեսության պարադոքսը, որը ներկայումս կոչվում է Ֆերմի-Պաստա-Ուլամ-Ցինգուի պարադոքս։ Թվերի տեսությունում հայտնի է «Ուլամի սփռոցը»։

ԱՄՆ գիտությունների ազգային ակադեմիայի անդամ է եղել (1966)։

Ստանիսլավ Ուլամի եղբայրը` Ադամ Ուլամը, եղել է Հարվարդի համալսարանի` պատմության, պոլիտեխնիկական գիտությունների և քաղաքական իրավունքի պրոֆեսոր, հեղինակել է «Գաղափարախոսություններ և պատրանքներ» գիրքը։

## Ծանոթագրություններ

## Գրականություն
* *Улам С.* Приключения математика. — «РХД», 2001.
* 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի մաթեմատիկոսներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Լեհ գիտնականներ
Կատեգորիա:Լեհ մաթեմատիկոսներ
Կատեգորիա:Լվովի համալսարանի շրջանավարտներ
Կատեգորիա:Լվովի պոլիտեխնիկական ազգային համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Ադրիանա Օսորես

**Ադրիանա Օսորես Մունյոս** (, ),  իսպանացի դերասանուհի։ Նկարահանվել է «Գրանդ հոթել», «Առանց սահմանների քաղաքում», «Քաջերի ժամը» հեռուստասերիալներում։

## Կենսագրություն
Ադրիանա Օսորեսը ծնվել է 1959 թվականի մայիսի 22-ին, Մադրիդ քաղաքում։ Դերասան Մարիանո Օսորես Ֆրանսեսի և Լուիսա Պուլոչի թոռնուհին է, դերասան Խոսե Լուիս Օսորեսի (մահացել է, երբբ դուստրը ինը տարեկան էր) և Կոնսեպսիոն Մունյոսի դուստրը։ 1980 թվականին Ադրիանան իր առաջին դերը կատարել է «*El liguero mágico*» ֆիլմում, որի ռեժիսորը իր հորեղբայր Մարիանո Օսորեսն էր։ 1981-1983 թվականներին Ադրիանան նկարահանվել է իր հորեղբոր մի քանի ֆիլմերում՝ «*El hijo del cura*», «*Brujas mágicas*» և այլն։

1998 թվականին Ադրանան կատարել է Ֆլորայի դերը՝ «Քաջերի ժամ» ֆիլմում  (), որը արժանացել է «Գոյա» կինոմրցանակի։ 2005 թվականին նկարահանվել է «Հերոին» () ֆիլմում, որտեղ խաղացել է Պիլարի դերը։

## Ֆիլմագրություն

## Ծանոթագրություններ

## Արտաքին հղումներ
* http://sharplorraine.wix.com/adrianaozoresintl 

Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Իսպանացի հեռուստատեսային դերասանուհիներ
Գեորգե Պոպեսկու

**Գեորգե Պոպեսկու** (, ), ռումինացի ֆուտբոլիստ, պաշտպան, ավարտել է խաղացողի կարիերան։

## Կարիերա
Խաղացել է Ռումինիայի հավաքականում 15 տարի, այդ ընթացքում անցկացրել է 115 խաղ (Ռումինիայի հավաքականի պատմության 3-րդ արդյունքը)՝ խփելով 16 գոլ։ Եղել է լավագույն ֆուտբոլիստներից մեկը Ռումինիայի ֆուտբոլի պատմության մեջ։

Վեց անգամ ճանաչվել է Ռումինիայի լավագույն ֆուտբոլիստ, մասնակցել է աշխարհի երեք առաջնությունների և Եվրոպայի երկու առաջնությունների։

Պոպեսկուն խաղացել է առաջատար ակումբներում, եղել է «Բարսելոնա» ֆուտբոլային ակումբի թիմի ավագ։

Կարիերայի ավարտից հետո դարձել է ֆուտբոլային գործակալ և բացել է ֆուտբոլի պատանեկական դպրոց։

Պոպեսկուն մեկ այլ հայտնի ռումինացի ֆուտբոլիստի՝ Գեորգե Հաջիի կնոջ եղբայրն է։

2014 թվականի մարտին Պոպեսկուն դատապարտվել է երեք տարվա, մեկ ամսվա և 10 օրվա ազատազրկման՝ հարկերից խուսափելու և փողերի լվացման համար։

Ռումինիայի հավաքականի նախկին խաղացողը բանտում անցկացրել է մեկ տարի, ութ ամիս և 2015 թվականի նոյեմբերին ազատ է արձակվել պայմանական վաղաժամկետով։

## Ձեռքբերումներ
; «Ստյաուա»
* Ռումինիայի չեմպիոն - 1988
* Ռումինիայի Գավաթի դափնեկիր - 1988

; ՊՍՎ
* Նիդերլանդների չեմպիոն - 1991, 1992
* Նիդերլանդի Սուպերգավաթի դափնեկիր - 1992

; «Բարսելոնա»
* Իսպանիայի գավաթի դափնեկիր - 1997
* Գավաթների գավաթի դափնեկիր - 1997

; «Գալատասարայ»
* Թուրքիայի չեմպիոն - 1997/98, 1998/99, 1990/00
* ՈՒԵՖԱ Գավաթի դափնեկիր - 2000
* ՈՒԵՖԱ Սուպերգավաթի դափնեկիր - 2000

**Անձնական**
* Ռումինիայի տարվա ֆուտբոլիստ - 1989, 1990, 1991, 1992, 1995, 1996

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Դինամո Բուխարեստի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Nobody Knows

«**Nobody Knows**» ()՝ սա Փինքի երգն է, որը թողարկվել է որպես *[[I'm Not Dead]]* ալբոմի չորրորդ սինգլ (2006)։

## Առևտրային թողարկում
Սինգլը թողարկվել է 2006 թվականի նոյեմբերի 20-ին՝ Մեծ Բրիտանիայում և Իռլանդիայում, իսկ 2007 թվականի հունվարի 13-ին՝ Ավստրալիայում։ Այդ երկրներում կոմպոզիցիան հասել է 27–րդ հորիզոնականին։ «Nobody Knows»–ը միակ սինգլն էր, որը *I’m Not Dead* ալբոմից թողարկվեց ֆիզիկական կրիչով, և որը չի ընդգրկվել Top-5 ARIA Charts ցուցակում։ 2007 թվականի հունվարի վերջին, հասնելով իր բարձրագույն դիրքին, կոմպոզիցիան շատ սիրված էր ռադիոյում։ Դրանից երկու շաբաթ առաջ «Who Knew»-ը (*I’m Not Dead*-ի երկրորդ սինգլը) վերադարձավ Ավստրալիական հիթ-շքերթ, իսկ «U + Ur Hand»-ը դեռ մնում էր չարթում։ Դա նշանակում էր, որ Փինքի 3 սինգլները միաժամանակ գտնվում էին Top-50-ում (2007 թվականի հունվարի 21)։ Միացյալ Թագավորության հիթ-շքերթում «Nobody Knows»-ը *I’m Not Dead*–ի հետ առաջին սինգլն էր, որը չի հայտնվել Top-10-ում։

«Nobody Knows»–ը 17-րդ հորիզոնականն է զբաղեցրել Գերմանիայում և 74-րդ հորիզոնականը Eurochart Hot 100 Singles հիթ-շքերթում։ Կոմպոզիցիան, չնայած այն հանգամանքին, որ հայտնվել է հիթ-շքերթների Top-40-ում, այնուամենայնիվ այնքան հաջող չի եղել, որքան ալբոմի նախորդ սինգլները։ Կանադայում հունվարի կեսերին երգը ռադիոյով ակտիվ ռոտացիա ստացավ «U+Ur Hand»-ի հաջողությունից անմիջապես հետո, Բելգիայում որպես ալբոմի չորրորդ սինգլ թողարկվեց «Dear Mr. President» երգը։

## Տեսահոլովակ
Տեսահոլովակը նկարահանվել է Լոնդոնում ռեժիսոր Ջեյք Նավայի կողմից։ Առաջին տեսարանում Փինքը հյուրանոցի սենյակում (նկարահանումները տեղի են ունեցել The May Fair հյուրանոցում) պատուհանից նայում է, թե ինչպես է քաղաքում գիշերը փոխվում լուսաբացի։ Այնուհետև նա դիտում է հեռուստացույց, բայց էկրանին մնում է միայն հալվող ձնեմարդը։ Փինքը գլուխը դնում է բարձի տակ, ապա միացնում նոութբուքը։ Տեսանյութի ընթացքում նա թափում է սենյակը՝ ամեն ինչ ցրելով շուրջը, այնուհետեւ նա նստում է հոգու մեջ սաղմի դիրքում։ Մեկ այլ տեսարանում Փինքը շրջում է փողոցով՝ անցնելով սիրահարված մի զույգի և հարբած տղամարդկանց խմբի կողքով։ Տեսահոլովակը ավարտվում է նրանով, որ Փինքը  երգում է դատարկ դահլիճում՝ ձևացնելով, թե իսկապես ելույթ է ունենում։

## Կոմպոզիցիաների և ֆորմատների ցանկ
* **CD Սինգլ**
# «Nobody Knows» (ալբոմային տարբերակ)՝ 3:57
# «Words»՝ 3:06

## Հիթ–շքերթներ

## Հավաստագրումներ

## Տեխնիկական կազմը
* Վոկալ՝ Pink
* Բեք վոկալ՝ Բիլի Ման, Բեթ Քոեն  
* Ձայնային ազդանշանների տեղադրում՝ Թոմ Լորդ Էլջ
* Ձայնային ազդանշանների տեղադրման ինժեների ասիստենտ՝ Ֆերմի Էռնանդես
* Ստեղնաշարի ծրագրավորում՝ Փիթ Ուոլաս
* Էլեկտրական կիթառներ՝ Դեն Ուորներ
* Կիթառներ՝ Փիթ Ուոլաս, Բիլի Ման
* Դաշնամուր՝ Փիթ Ուոլաս, Բիլի Ման
* Թմբուկներ՝ Լի Լևին 
* Հարվածային՝ Փիթ Ուոլաս
* Պատասխանատու արտադրության համար՝ Լանա Իզրայիլ

## Ծանոթագրություններ

Կատեգորիա:Երգեր այբբենական կարգով
Բենեդիկտոս XII

**Բենեդիկտոս XII**, (, աշխարհիկ կյանքում՝ Ժակ Ֆուրնիե , ), Հռոմի պապ 1334 թվականի դեկտեմբերի 20-ից մինչև 1342 թվականի ապրիլի 25-ը։

Ավինյոնյան գերության ժամանակաշրջանի երրորդ պապը։

## Վաղ տարիներ
Բենեդիկտոս XII-ը ծնվել է Սավերդենում (Ֆրանսիայի հարավ-արևմուտք, Ֆուա քաղաքի մոտ), ջրաղացպանի ընտանիքում։ Ցիստերցիանների միաբանության անդամ էր, որտեղ ստացել է հիմնավոր աստվածաբանական կրթություն, սովորել է Փարիզի համալսարանում։ 1311 թվականից եղել է Ֆոնֆրուադ աբբայության վանահայր, 1317 թվականից՝ Պամիեյի եպիսկոպոս։ Այս ընթացքում նախաձեռնել է կաթարների հետապնդումներ։ 1326 թվականից եղել է Միրպուայի եպիսկոպոս, իսկ 1327 թվականին նշանակվել է կարդինալ։

## Հռոմի պապ
Ֆուրնիեի ընտրությունը հնարավոր դարձավ հիմնականում հանգամանքների բերումով։ Այդ ժամանակ  պապական կոնկլավում ընդունված էր առաջին անգամ քվեարկել ամենաքիչ հավանական թեկնածուի օգտին՝ մյուս թեկնածուների դիրքորոշումը պարզելու համար։ Ճակատագրի հեգնանքով բոլոր կարդինալները, բացառությամբ Ֆուրնիեի, քվեարկել էին նրա օգտին, ինչն անակնկալ էր բոլորի համար։

1334 թվականին պապական գահը ստանձնելուց հետո Բենեդիկտոս XII-ը մեծ ջանքեր գործադրեց վանական միաբանությունների միջև բարիդրացիական հարաբերություններ հաստատելու ուղղությամբ։ 1336 թվականի «Benedictus Deus» սահմանադրության մեջ պաշտոնական դոկտրինա սահմանեց սրբերի  և օրհնված հոգիների կարգավիճակների մասին։ Նա նաև կարգադրեց Ավինյոնում կառուցել պապական պալատ։

Քաղաքականության մեջ նա համագործակցում էր Ֆրանսիայի թագավորի հետ։ Նա Ռոբերտ Նեապոլիտանացուն է վստահում Հռոմի ադմինիստրատորի գործառույթը՝ հանձնարարելով նրան խաղաղություն և կարգուկանոն հաստատել «Հավերժական» քաղաքում։ Բայց նրան չի հաջողվում կարգավորել հարաբերությունները Լյուդովիկ Բավարացու հետ։ Գերմանական թագին վերաբերող պապական պահանջներին վերջ տալու համար Լյուդովիկը ընտրվողների ժողով է գումարում, որի ժամանակ էլ որոշվում է, որ օրենքով ընտրված թեկնածուն ճանաչվի Գերմանիայի թագավոր՝ անկախ Հռոմի պապի դիրքորոշումից։

Չնայած Պապը ֆրանսիացի էր, սակայն իր հայրենիքի հանդեպ առանձնակի զգացմունքներ չուներ, և նրա հարաբերությունները Ֆիլիպ VI թագավորի հետ բավականին սառն էին։ Ավելին, երբ վերջինս հայտարարում է Շոտլանդիա ներխուժելու իր մտադրության մասին, Բենեդիկտոսը հայտարարում է, որ Անգլիայի թագավոր Էդուարդ III-ը, ամենայն հավանականությամբ կհաղթի։

Բենեդիկտոս XII-ը նամակագրական կապ էր պահպանում Ֆրանչեսկո Պետրարկայի (1304–1374) հետ, ում հետ նա անձամբ հանդիպել էր 1326–1327 թվականներին, երբ բանաստեղծը Ավինյոնում էր։ Պապը հույս ուներ, որ Պետրարկան ճանապարհ կհարթի Հռոմ վերադառնալու համար։ 1341 թվականին բանաստեղծը ստանում է ամենաբարձր տիտղոսը՝ հռոմեական Կապիտոլիումում թագադրվելով դափնեպսակով։

Բենեդիկտոս XII-ը Պապը մահացել է Ավինյոնում և թաղվել այնտեղ։

## Գրականության մեջ
Բազմակի անգամ հիշատակված է Մորիս Դրյուոնի «Անիծված թագավորները» պատմական վեպերի շարքի վերջին՝ «Երբ թագավորը կործանում է Ֆրանսիան» գրքում։

Հիշատակված է Վիկտոր Հյուգոյի «Փարիզի Աստվածամոր տաճարը» վեպում։

## Ծանոթագրություններ

Կատեգորիա:Հռոմի պապեր
Լորդի սկավառակագրություն

Նորզելանդացի երգչուհի և երգահան Լորդի (Էլլա Յելիչ-Օ'Քոննոր) սկավառակագրությունն ներառում` երկու ստուդիական ալբոմ, երեք մինի ալբոմ, ինը սինգլ և յոթ երաժշտական տեսահոլովակ։ 13 տարեկան հասակում նա պայմանագիր է կնքել Universal Music Group (UMG) լեյբլի հետ և սկսել է երգեր գրել։ 2012 թվականի նոյեմբերին, երբ նա 16 տարեկան էր, թողարկել է «The Love Club EP» մինի ալբոմը SoundCloud-ում։ 2013 թվականի մարտին ալբոմը թողարկվել է UMG լեյբլում։ 2013 թվականին, ալբոմի «Royals» երգը հայտնի դարձավ Նոր Զելանդիայում։ Նույն տարում երգը գլխավորել է տարբեր երկրների, ներառյալ ամերիկյան Billboard Hot 100 չարթը։ Ամբողջ աշխարհում վաճառվել է երգի տաս միլիոն օրինակ, որը դարձնում է նրան բոլոր ժամանակների ամենավաճառված երգերից մեկը։

2013 թվականի նոյեմբերին Լորդը թողարկել է իր դեբյուտային` «Pure Heroine» ստուդիական ալբոմը, որը ներառում է «Royals» երգը։ Այն գլխավորել է Նոր Զելանդիայի և Ավստրալիայի չարթերը, նաև հավաստագրվել է տարբեր երկրներում։ 2017 թվականի մայիսի տվյալներով ամբողջ աշխարհում վաճառվել է ալբոմի չորս միլիոն օրինակ։ «Pure Heroine» ալբոմին աջակցելու համար թողարկվել է երեք սինգլ` «Tennis Cour», «Team» և «Glory and Gore»: 2014 թվականի սեպտեմբերին Լորդը թողարկել է «Yellow Flicker Beat» երգը, որը «Քաղցած խաղեր։ Ճայ-Ծաղրասարյակ - Մաս 1» ֆիլմի սաունդթրեք ալբոմի գլխավոր սինգլն է։

Նրա երկրորդ` «Melodrama» ստուդիական ալբոմը թողարկվել է 2017 թվականի հունիսին և գլխավորել է Նոր Զելանդիայի, Ավստրալիայի և ԱՄՆ-ի չարթերը։ Ալբոմին աջակելու համար թողարկվել է երեք սինգլ` «Green Light», «Perfect Places» և «Homemade Dynamite» երգի ռեմիքս տարբերակը Քալիդի, SZA-ի և Post Malone-ի մասնակցությամբ։

## Ալբոմներ
### Ստուդիական ալբոմներ

### Սաունդթրեքներ

## Մինի ալբոմներ

## Սինգլներ
### Որպես գլխավոր արտիստ

### Որպես համագործակցող արտիստ

### Գովազդային սինգլներ

## Չարթերում ընդգրկված այլ երգեր

## Այլ երգեր

## Հեղինակային երգեր

## Տեսահոլովակներ

## Ծանոթագրություններ

Կատեգորիա:Սկավառակագրություններ
Միյնա Հյարմա

**Միյնա Հյարմա** (, մինչև 1935 թվականը՝ **Միյնա Հերման**, ), էստոնացի կոմպոզիտոր, երգեհոնահար, երգչախմբային դիրիժոր։

## Կենսագրություն
Միյնա Հյարման ծնվել է ուսուցչի և երաժշտի ընտանիքում։ Դպրոց է հաճախել է Տարտուում։ Սկսած 15 տարեկանից՝ դաշնամուրի և կոմպոզիցիայի դասեր է ստացել էստոնացի կոմպոզիտոր և գրականագետ Կառլ Ավգուստ Հերմանից (ազգականներ չեն)։

1883-1890 թվականներին Միյնա Հյարման երգեհոն և կոմպոզիցիա է սովորել Սանկտ Պետերբուրգի կոնսերվատորիայում (Լուի Գոմիլիուսի մոտ)։ Ուսումն ավարտելուց հետո մնացել է Սանկտ Պետերբուրգում։ Այդտեղ նա աշխատել է երաժշտության և երգեհոնության ուսուցչուհի։ Համերգներով հանդես է եկել արտասահմանում։

1894 թվականին վերադարձել է Տարտու։ Այդտեղ նա աշխատել է երգեհոնահար և հիմնադրել է խառը բարձրակարգ երգչախումբ (1920 թվականից՝ «Miina Hermanni Lauluseltsi segakoor»)։
250px|մինի|ձախից|Միյնա Հյարմայի անվան գիմնազիան

1903-1915 թվականներին ապրել է Կրոնշտադտ քաղաքում, որտեղ հիմնականում երաժշտական մանկավարժ է աշխատել։ Առաջին համաշխարհային պատերազմի ժամանակ նա հետ է վերադարձել Տարտու։ 1917 թվականին նա երաժշտության ուսուցչուհի է աշխատել կանանց գիմնազիայում, որտեղ աշխատել է մինչև 1929 թվականը։ Միաժամանակ եղել է ամենամսյա «Eesti Muusika Kuukirja» հանդեսի գլխավոր խմբագիրը և «Տարտուի երաժշտական արվեստի միավորման» նախագահը ()։ 1919 թվականին այլ երաժիշտների հետ Տարտուում հիմնել է Երաժշտական բարձրագույն դպրոց։ 1939 թվականին ընտրվել է Տարտուի համալսարանի պատվավոր դոկտոր և դարձել Տալլինի կոնսերվատորիայի պատվավոր պրոֆեսոր։

Միյնա Հյարման ապրել է Տարտուում մինչև իր կյանքի վերջը։ Թաղվել է Ռաադի գերեզմանատանը։ 1965 թվականին էստոնացի քանդակագործ Ալեքսանդր Էլլերը նրա գերեզմանին գրանիտե մահարձան է տեղադրել։

Տարտուի կանանց գիմնազիան, որտեղ 1917 թվականին դասավանդել էր Միյնա Հյարման, 1964 թվականից կրում է նրա անունը։ 1984 թվականին գիմնազիայի առաջ տեղադրվել է նրա հուշարձանը։

## Երաժշտական ստեղծագործություն
Միյնա Հյարման հայտնի է ոչ միայն որպես երգեհոնահար և Էստոնիայի երաժշտական կյանքի ակտիվ մասնակից, այլև Էստոնական երգի փառատոների ժամանակ երգչախմբի խմբավար և որպես կոմպոզիտոր։ Նա գրել է շուրջ 200 երգչախմբային ստեղծագործություններ, որոնք աչքի են ընկնում քնարական երանգով։ Բացի դա նա գրել է երգչախմբի համար երգերի երեք գիրք, տասը կավատինա, «Կալև և Լինդա» կանտատը (1895), հայտնի ազգային երգերի որոշ մշակումներ և «Murueide tütar» զինգշպիլը (1902)։

## Ծանոթագրություններ

## Արտաքին հղումներ
* Միյնա Հյարմայի կենսագրությունը 

Կատեգորիա:Էստոնացի կոմպոզիտորներ
Կատեգորիա:Էստոնացի մանկավարժներ
Կատեգորիա:Սանկտ Պետերբուրգի կոնսերվատորիայի շրջանավարտներ
Կատեգորիա:Կին կոմպոզիտորներ
Կատեգորիա:Երաժշտական մանկավարժներ
Կատեգորիա:Էստոնացի դիրիժորներ
Կատեգորիա:Կրթությունն Էստոնիայում
Կատեգորիա:Խմբավարներ
Կատեգորիա:Երգեհոնահարներ
Կատեգորիա:Կին դիրիժորներ
Ստանիսլավ Շեստակ

**Ստանիսլավ Շեստակ** (), սլովակ ֆուտբոլիստ, հարձակվող։

## Ակումբային կարիերա
### Սլովակիա
Ստանիսլավ Շեստակը իր ֆուտբոլային կարիերան սկսել է «Տատրան» ֆուտբոլային ակումբի կազմում։ 2001 թվականի դեկտեմբերին նա տեղափոխվել է բրատիսլավական «Սլովան» ֆուտբոլային ակումբ։

Խաղացել է երկու մրցաշրջան, 2003 թվականի դեկտեմբերին Ստանիսլավը տեղափոխվել է «Ժիլինա» ֆուտբոլային ակումբ։ 2005/06 մրցաշրջանում դարձել է Սլովակիայի առաջնության լավագույն ռմբարկու։ Մեկ տարի անց նրա «Ժիլինա» ակումբը խաղացել է Սլովակիայի առաջնությունում, իսկ Շեստակը 15 գնդակով դարձել է առաջնության երկրորդ ռմբարկուն։

### Գերմանիա
2007 թվականի հունիսի 6-ին Շեստակը չորսամյա պայմանագիր է կնքել գերմանական «Բոխում» ֆուտբոլային ակումբի հետ։

2015 թվականի հունիսի 16-ին պայանագիր է կնքել հունգարական «Ֆերենցվարոշ» ակումբի հետ։ 2017 թվականին տեղափոխվել է «Պոպրադ» ակումբ, որտեղ էլ ավարտել է խաղացողի կարիերան։

## Կարիերան հավաքականում
Շեստակը մշտական խաղում է Սլովակիայի հավաքականի կազմում։ Իր առաջին գոլը հավաքականի կազմում խփել է 2007 թվականի հոկտեմբերի 13-ին «Սան Մարինո» ֆուտբոլային ակումբի դեմ խաղում։ ԱԱ 2010 որակավորման խաղում հավաքականի կազմում դարձել է լավագույն ռմբարկու։

## Ձեռքբերումներ
; Ժիլինա։
* Սլովակիայի չեմպիոն (1) - 2006/07

; Ֆերենցվարոշ։
* Հունգարիայի չեմպիոն (1) - 2015/16

## Ծանոթագրություններ

## Արտաքին հղումներ
* Профиль на sports.ru
* Профиль на сайте ФК «Бохум»
* 
* 
* 

Կատեգորիա:Բոխումի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ժիլինայի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Սլովակիայի ֆուտբոլի ազգային հավաքական
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆերենցվարոշի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Բուրսասպորի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Հոնկակու

**Հոնկակու** (), ճապոնական գրականության ժանր, դասական ոճով գրված դետեկտիվ, որը ստեղծվել է Արևմուտքում՝ 19-րդ դարի 2-րդ կեսին և 20-րդ դարի սկզբին։

Այս տերմինի հեղինակը Սաբուրո Կոգան է, չնայած նա Ճապոնիայում առաջին գրողը չէ, որ սկսել է կիրառել այս ժանրը։ Սաբուրո Կոգան Էդոգավա Ռամպոյի հասակակիցը և գործընկերն է, ով համարվում է ճապոնական դետեկտիվ գրականության նախահայրը։ 1925 թվականին Սաբուրոն առաջարկեց «հոնկակու» անվանել այն դետեկտիվ պատմությունները, որտեղ հեղինակը հիմականում կենտրոնանում է տրամաբանական հանգույցի վրա՝ ներկայացնելով հանցագործությունը և  հանցագործության բացահայտումը, իսկ մնացած ամեն ինչին շատ ավելի քիչ ուշադրություն է հատկացնում։

Նմանատիպ պատմությունների օրինակներ են դետեկտիվ ժանրի հիմնադիր Էդգար Ա․ Պոյի, Ա. Կոնան Դոյլի աշխատանքները, ինչպես նաև 1930-ականների՝ «դետեկտիվի ոսկե դարի» հեղինակների՝ Ագաթա Քրիստիի, էլլերի Քուինի ստեղծագործությունները։ Չնայած այս տերմինի լայն տարածմանը՝ քննարկումներ կան այն մասին, թե որքանով է այն ճշգրիտ և արդյոք փոխանցում է անհրաժեշտ բոլոր նրբերանգները։

## Պատմություն

Էդոգավա Ռամպոն համարվում է ոչ միայն ճապոնական դետեկտիվի հիմնադիրը, այլ նաև հոնկակու ժանրի ստեղծողը։ Էդոգավայից և Սաբուրոյից բացի հոնկակու ժանրի ձևավորման վրա մեծ ազդեցություն են ունեցել նաև Սեյսի Յոկոմիձոն, Ակիմիցու Տակաձին և այլ գրողներ։

Հոնկակու-դետեկտիվ ժանրը, որը մինչև 1950-ական թվականները  Ճապոնիայում լայն տարածում ուներ, սկսում է իր տեղը զիջել հասարակական-քաղաքական և սոցիալ-հոգեբանական ուղվածություն ունեցող բելետրիստիկային՝ սյակաի հային (), որի դրոշակակիրը Սեյտյո Մացումոտոն էր։ Հոնկակուի նկատմամբ հետաքրքրությունը վերստին աճում է 1970-ական թվականներին, երբ Սեյսի Յոկոմիձոն  (մահացել է 1981 թվականին) դարձյալ ժողովրդականություն է սկսում վայելել։

1981 թվականին մեծ հաջողություն ունեցավ Սոձի Սիմադայի «Զոդիակի սպանությունները Տոկիոյում» վեպը, որը, նորովի ներկայացնելով այս ժանրը, հիմք հանդիսացավ դրա նոր տարբերակի՝ սին հոնկակուի () ձևավորման համար։ Սոձի Սիմադան դեմ էր հոգեբանական և հասարակական-քաղաքական թեմաների ծավալմանը, ինչի հետևանքով երկրորդական տեղ էին գրավում դետեկտիվ թեմաները։
«Զոդիակի սպանությունները Տոկիոյում» վեպում ընթերցողը, իմանալով  ճիշտ նույնքան, որքան հանցագործություն հետաքննող հերոսը, կարող է ինքնուրույն փորձել բացահայտել հանցագործությունը։

2000 թվականին ստեղծվել է Ճապոնիայի հոնկակուի հեղինակների ակումբը, որի առաջին նախագահը եղել է Արիսու Արիսուգավան (2000-2005 թվականներին)։ Իսկ 2013 թվականից ակումբը գլխավորում է Ռինտարո Նորիձուկին։ Ակումբը ամեն տարի թողարկում է անթոլոգիաներ և հանձնում է ժանրային մրցանակներ։

## Տես նաև
*Դետեկտիվ գրականություն
*Ճապոնական գրականություն
*Սոձի Սիմադա
*Սեյտյո Մացումոտո

## Ծանոթագրություններ

Կատեգորիա:Ճապոնական գրականություն
Կատեգորիա:Ճապոնիայի մշակույթ
Բաշկիրական ձի

250px|մինի|Բաշկիրական ձիեր Հարավային Ուրալում
**Ձիերի բաշկիրական ցեղ**, ձիերի ցեղ, որ տեղաբնիկ է Հարավային Ուրալում՝ Ռուսաստանի Դաշնության կազմի մեջ մտնող Բաշկորտոստանի Ինքնավար Հանրապետությունում

## Պատմություն
Ձիերի բաշկիրական ցեղի տնտեսական առավելությունները կարևորվել են սկսած 19-րդ դարի սկզբից։ Այդ ձիերն արդյունավետորեն օգտագործվել են 1812 թվականին Նապոլեոն Բոնապարտի զորքերի դեմ ռուսների մղած հայրենական պատերազմի ընթացքում։ Միջոցներ են ձեռնարկվել դրանց ավանդական հատկությունները բարելավելու ուղղությամբ, և այդ նպատակով դեռևս 1845 թվականին ստեղծվել են մասնագիտացված ձիաբուծարաններ, տոհմաբուծական կենտրոններ, որոնցից ամենախոշորը ներկայումս գտնվում է Բաշկորտոստանի մայրաքաղաք Ուֆայում։

Խորհրդային տարիներին բաշկիրական ձին խաչասերել են ԽՍՀՄ-ում ձիերի բուծվող այլ ցեղերի ձիերի հետ (ռուսական ծանր բեռնակիր, ղազախական, յակուտական և այլն)։ Ներկայումս տարբերակում են բաշկիրական ձիերի երկու տարատեսակ. փոքրամարմին, թեթև տեսակը օգտագործվում է սարերում, որպես արշավաձի, համեմատաբար ծանրամարմին տեսակը՝ բեռներ փոխադրելու, գյուղատնտեսական աշխատանքներ կատարելու նպատակով։ Այս ցեղի ձիերը, որպես կանոն, տոկուն են, եղանակային դժվարին պայմաններին դիմակայող, առույգությունը տևական ժամանակ պահպանող, կերի հարցում էլ քմահաճ չեն։ Բացի այդ, համեմատաբար շատ են տալիս կաթ, որը բաշկիրներն օգտագործում են կումիս պատրաստելու համար։

Բաշկորտոստանը Ռուսաստանի Դաշնությունում ձիերի գլխաքանակով զբաղեցնում է երրորդ տեղը՝ Ալթայի երկրամասից ու Յակուտիայից (Սախայից) հետո։ 2003 թվականին հաշվառված էր 94 470 գլուխ բաշկիրական ցեղական ձի։

## Պատկերասրահ

File:Лорд 0151-1.jpg|Ձիեր Իշիմբայի շրջանում
File:Лошади на Банном.jpg|Ձիեր Աբզելիլովսկի շրջանում 
File:Bashkort.jpg|Բաշկիր հեծյալ (նկարիչ՝ Ալ. Օռլովսկի)
File:Башкирский всадник.jpg|Բաշկիր հեծյալ


## Ծանոթագրություններ

## Գրականություն
* Сайгин И. А. Башкирская лошадь и пути её улучшения. Уфа, 1955.
* Мурсалимов В. С. Племенная работа в коневодстве //Племенное животноводство в Башкирии. Уфа, 1983.

## Արտաքին հղումներ
* Статья в Башкирській енциклопедії  
* Руководство по уходу за лошадью. Местная порода лошадей: башкирская лошадь

Կատեգորիա:Բաշկորտոստան
Միխայիլ Գորելիշվիլի

**Միխայիլ Մերաբիևիչ Գորելիշվիլի** (), ռուս ֆուտբոլիստ, կիսապաշտպան։

## Ակումբային կարիերա
Միխայիլը ֆուտբոլով սկսել է զբաղվել է «Չերտանովոյի» դպրոցում։ 2010 թվականին կատարել է նորամուտը այդ թիմում։ 2011/12 մրցաշրջանը խաղացողն անցկացրել է Կազանի «Ռուբինի» երկրորդ կազմում։ Հաջորդ մրցաշրջանն ամբողջությամբ անցկացրել է Վրաստանի «Դիլա» ակումբում։ Նրա նորամուտը թիմի կազմում կայացել է 2013 թվականի օգոստոսի 18-ին «Չիխուրայի» դեմ խաղում։ Ֆուտբոլիստը օգնել է թիմին նվաճել արծաթե մեդալ 2012/13 թվականի երկրի առաջնությունում։ 2014 թվականի փետրվարին եղել է «Տոսնո» ակումբի ֆուտբոլիստ, այդ թիմի հետ նրան հաջողվել է երկրորդ դիվիզիոնից բարձրանալ ՖԱԼ։

## Ձեռքբերումներ
*Վրաստանի չեմպիոն (1) - 2014/15
* Վրաստանի փոխչեմպիոն (1) - 2012/13

## Ծանոթագրություններ

Կատեգորիա:Միկայի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսներ վրացական ծագմամբ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դինամո Բաթումի ֆուտբոլիստներ
Կատեգորիա:Ամկար Պերմի ֆուտբոլիստներ
Էսթեր Մյագի

**Էսթեր Կուստովնա Մյագի** (, ), էստոնացի կոմպոզիտոր և մանկավարժ, ճանաչվել է որպես էստոնական երաժշտության առաջին տիկին։

## Կենսագրություն
1951 թվականին ավարտել է Տալլինի կոնսերվատորիայի կոմպոզիցիայի բաժինը, Մյագիի գիտական ղեկավարը եղել է Մարտ Սաարը։ Նա Սաարից տոգորվել է բազմաթիվ գաղափարներով և ակտիվորեն հետաքրքրվել է ժողովրդական երաժշտությամբ։ 1954 թվականին Մյագին ավարտել է Մոսկվայի Չայկովսկու անվան պետական կոնսերվատորիայի ասպիրանտուրան պորֆեսոր Վիսարիոն Շեբալինի ղեկավարությամբ, որից հետո սկսել է դասավանդել Տալլինի կոնսերվատորիայում։ Մանկավարժական գործունեությունը Էսթերը շարունակել է մինչև 1984 թվականին թոշակին անցնելը։ 1977 թվականին դարձել է դոցենտ։

Ալեքսանդր Պուշկինի, Կերստ Մերիլաասի, Ռալֆ Պարվեի, Մարիա Ունդերի և այլ ռուս և էստոնացի բանաստեղծների ստեղծագործությունների հիման վրա ռոմանսներ է հեղինակել։ Ներկայացումների երաժշտության հեղինակ է, օրինակ՝ «Երբ եկավ գարունը» (1959) և այլն։

## Մրցանակներ
* 1980՝ Էստոնական ԽՍՀ պետական մրցանակ
* 1971՝ Էստոնական ԽՍՀ մշակույթի վաստակավոր գործիչ
* 1984՝ Էստոնական ԽՍՀ ժողովրդական արտիստ

## Ծանոթագրություններ

## Գրականություն
* Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — с. 368 — ISBN 5-85270-033-9
* Мяги, Эстер Кустовна. Грустная песня и инвенция [Ноты] / комп. Э. К. Мяги // Произведения советских композиторов [Ноты] : для органа / сост. Н. О. Оксентян. – Л. : Советский композитор, 1982. – С.21-32. 
* 

## Արտաքին հղումներ
* Эстер Мяги на Allmusic 
*Bio of Ester Mägi by Urve Lippus on the Toccata Classics website
*CD release of Mägi's orchestral music
*Ester Mägi at the Estonian Music Information Centre
*Ester Mägi (1922) (Music Export Estonia) 
*Chamber Players chip away at more barriers with Baltic Voices (Seattle Post-Intelligencer)

Կատեգորիա:20-րդ դարի դասական կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Էստոնական ԽՍՀ ժողովրդական արտիստներ
Կատեգորիա:Էստոնացի կոմպոզիտորներ
Կատեգորիա:Էստոնացի մանկավարժներ
Կատեգորիա:Էստոնիայի երաժշտության և թատրոնի ակադեմիայի շրջանավարտներ
Կատեգորիա:Խորհրդային կոմպոզիտորներ
Կատեգորիա:Կին կոմպոզիտորներ
Կատեգորիա:Մոսկվայի կոնսերվատորիայի շրջանավարտներ